钦定古今图书集成/明伦汇编/氏族典/第331卷 > 刘苍
## 钦定古今图书集成/明伦汇编/氏族典/第331卷 > 刘苍

按《后汉书东平宪王苍传》：“苍建武十五年封东平公，
十七年进爵为王。苍少好经书，雅有智思，为人美须
䫇，要带十围，显宗甚爱重之。及即位，拜为骠骑将军。
苍在朝数载，多所隆益，而自以至亲辅政，声望日重，
意不自安，上疏归职。肃宗即位，尊重恩礼逾于前世，
诸王莫与为比。建初八年薨，子忠嗣。明年薨，子敞嗣。”
永元十年，封苍孙梁为矜阳亭侯。敞薨，子端嗣。薨，子
凯嗣。魏受禅，以为崇德侯。